#### <61>1

1 Старец гаиеви возлюбленному, егоже аз люблю воистинну.

2 Возлюбленне, во всeх молюся (о тебe) благоспeятися тебe и здравствовати, якоже благоспeется тебe душа.

3 Возрадовахся зeло, пришедшым братиям и свидeтельствующым твою истину, якоже ты во истинe ходиши.

4 Болши сея не имам радости, да слышу моя чада во истинe ходяща.

5 Возлюбленне, вeрно твориши, еже аще дeлаеши в братию и в странныя,

6 иже свидeтельствоваша о твоей любви пред церковию. ихже предпослав достойно Богу, добрe твориши.

7 о имени бо его изыдоша, ничтоже приемлюще от язык.

8 Мы убо должни есмы приимати таковых, да поспeшницы будем истинe.

9 Писах церкви: но первенстволюбец их диотреф не приемлет нас.

10 Сего ради, аще прииду, воспомяну его дeла, яже творит, словесы лукавыми укоряя нас: и недоволен бывая о сих, ни сам приемлет братию, и хотящым возбраняет, и от церкве изгонит.

11 Возлюбленне, не уподобляися злому, но благому. Благотворяй от Бога есть: а злотворяй не видe Бога.

12 Димитриеви свидeтельствовася от всeх и от самыя истины: и мы же свидeтельствуем, и вeсте, яко свидeтельство наше истинно есть.

13 Многа имeх писати, но не хощу чернилом и тростию писати тебe,

14 уповаю же абие видeти тя и усты ко устом глаголати.

15 Мир тебe. Цeлуют тя друзи: цeлуи други по имени. Аминь.